Cristóbal López Romero

**Cristóbal López Romero** S.D.B. (født 19. mai 1952 i Vélez-Rubio i Spania) er en spansk ordensgeistlig og katolsk erkebiskop av Rabat.
## Liv og virke
### Bakgrunn
Cristóbal López Romero vokste opp i Badalona og gikk på salesiansk høyskole i Girona. Han sluttet seg til salesianerordenen i 1964 og avla sine første løfter 16. august 1968 i Godelleta. López studerte filosofi fra 1973 til 1975 og katolsk teologi fra 1975 til 1979 ved salesianernes seminar i Barcelona. Den 2. august 1974 avla López høytidelige løfter i Barcelona. 
### Prest
Han ble presteviet den 19. mai 1979 i Barcelona av erkebiskopen av Barcelona, kardinal Narciso Jubany. I 1982 oppnådde han så en grad i informasjonsvitenskap fra det autonome universitet i Barcelona.

Fra 1979 til 1984 virket Cristóbal López Romero som kapellan i *La Verneda* i la Pau-distriktet i Barcelona, før han dro til Paraguay og ble kapellan ved salesianernes kirke i Asunción. Fra 1986 til 1992 var han delegat for ungdomsarbeidet. Han var også direktør for salesianernes avis i Asunción fra 1991 til 1992. I 1992 ble López sogneprest i Asuncion. Fra 1994 til 2000 var han salesianernes provinssuperior i ordensprovinsen Paraguay, og president for konferansen for superiorer i Paraguay, deretter ble han direktør og lærer ved salesianerkollegiet i Asunción. Han grunnla også *Asociación de Comunicadores Católicos de Paraguay* og var medlem av rådgivergruppen for det paraguayanske utdanningsdepartement. Siden den gang har López hatt både spansk og paraguayansk statsborgerskap.

Fra 2003 til 2011 var López direktør for salesianernes utdanningssenter i Kenitra i Marokko, og superior for salesianerne der, samt medlem av presterådet og bispedømmerådet for katolsk formasjon av erkebispedømmet Rabat.

Han ble så provinsialsuperior for ordensprovinsen i Bolivia.

Fra 2014 var Cristóbal López Romero provinsialsuperior i María Auxiliadora-provinsen i Spania.
### Erkebiskop av Rabat
Den 29. desember 2017 utnevnte pave Frans ham til erkebiskop av Rabat. Erkebiskopen av Barcelona, Kardinal Juan José Omella Omella, bispeviet ham den 10. mars 2018 i Rabats katedral; medkonsekratorer var erkebiskop emeritus av Sevilla, kardinal Carlos Amigo Vallejo O.F.M. og den apostoliske nuntius til Marokko, erkebiskop Vito Rallo. Den 24. mai 2019 ble Cristóbal López Romero også apostolisk administrator for det vakante erkebispedømmet Tanger.
### Kardinal
Den 1. september 2019 kunngjorde pave Frans i konsistoriet 5. oktober 2019 at López var utnevnt til kardinalprest i kardinalkollegiet. Ved kardinalskreeringen den 5. oktober 2019 tildelte paven ham tittelkirken *[[San Leone Magno]]*.

Cristóbal López Romero har også vært president for Den nordafrikanske regionale bispekonferanse (CERNA) siden 2022.
## Episkopalgenealogi

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Erkebiskop Gabino Díaz Merchán (1926-2022) *1965
* Erkebiskop Elías Yanes Alvarez (1928-2018) *1970
* Kardinal Juan José Omella Omella (1946- ) *1996
* Kardinal *Cristóbal López Romero* (1952-) *2018

## Referanser